# பொதுவுடைமை அனைத்துலகம்



**பொதுவுடைமை அகிலம்** *(Communist International)* (**காமின்டெர்ன்** *(Comintern)*), அல்லது **மூன்றாம் அகிலம்** *(Third International)* (1919–1943) என்பது ஓர் உலகளாவிய பொதுவுடைமை அமைப்பாகும். இது உலகப் பொதுவுடைமையை முன்னிறுத்தியது. இது தன் இரண்டாம் அகிலத்தில் "அறுதியாக அரசை ஒழிப்பதற்கு முன்னரான இடைநிலைக் கட்டமாக உலக முதலாளிய அரசுகளை, ஆயுதப் போராட்டம் உட்பட, அனைத்து வழிகளாலும் வீழ்த்தி, உலக சோவியத் குடியரசை நிறுவ" தீர்மானித்தது. இது 1915 இல் லெனின் இடதுசாரிகளை அணிதிரட்டிய சிம்மர்வால்டு கருத்தரங்குக்குப் பிறகு, 1916 இல் இரண்டாம் அகிலத்தைக் கலைத்த பிறகு, சமவுடைமைப் புரட்சி செயல்பாட்டுக்கு வெளிப்படையாக ஆதரித்த தீர்மானக் கூற்றை ஏற்காதவர்களை எதிர்த்து உருவாக்கப்பட்டது.  

இது 1919 இல் இருந்து 1935 வரை ஏழு உலகப் பேராயங்களைக் கூட்டியது. இது இதே காலகட்டத்தில் பதின்மூன்று அரசியல் பேரவைகளையும் தன் செயற்குழுவைக்கொண்டு நடத்தியது. இவை அளவில் பெரியதும் பெருந்திரளானதுமான உலகப் பேராயங்கள் நிறைவேற்றிய அதே செயல்நோக்கத்தையே செயல்படுத்தின. அமெரிக்காவையும் பெரும்பிரித்தானியாவையும் எதிர்ப்பதைத் தவிர்க்க, இசுட்டாலின் 1943 இல் இதைக் கலைத்தார்.  

## அமைப்பின் வரலாறு

### இரண்டாம் அகிலத்தின் தோல்வி

தொழிலாளர் இயக்கங்களுக்குள் பல பத்தாண்டுகளாகவே கருத்து வேறுபாடுகள் தொடர்ந்து நிலவிவந்தாலும், முதல் உலகப் பெரும்போர் இவற்றைப் புரட்சி சார்ந்தவை எனவும் சீர்திருத்தம் சார்ந்தவை என்றும் இரண்டுச் சிறகங்களாகப் பிரித்துவிட்டது. சமவுடைமை இயக்கங்கள் ஆயுதந் தாங்கிய போரை மறுத்தன. ஆனால், பாட்டாளி மக்களின் அனைத்து வல்லாண்மைக்கு ஆதரவான தொழிலாளர்கள்,, போரின்போது முதலாளிய அரசுகளுக்குத் தீனியாகிப் போன இந்தத் தொழிலாளர்களை எதிர்த்தனர். குறிப்பாக 1882 முக்கூட்டு நேச இணைப்புகள் இரு பேரரசுகள் இணைந்தவொன்றாக விலளங்கியது. இதே வேளையில் எதிர்தரப்பு முக்கூட்டு இணைப்பு, பிரான்சையும் பிரித்தானியாவையும் உருசியாவையும் இணைத்தது. கார்ல் மார்க்சு தங்கள் பொதுவுடைமை அறிக்கையில் தொழிலாளர்களுக்கு நாட்டுப்பற்றைவிட உலக அளவில் ஒன்றுசேர வழிகாட்டினார். உலகத் தொழிலாளர்களே ஒன்று சேருங்கள்’ உலகப் பாட்டளி மக்களே ஒன்று சேருங்கள் என்ற முழக்கத்தை முன்வைத்தார். பெருந்திரளான பெரும்பான்மையினர் இரண்டாம் அகிலத் தீர்மானங்களை ஆதரித்து வாக்கிட்டனர். இதில் உலகப் போருக்கு எதிராகப் பன்னாட்டுத் தொழிலாளர்கள் அணிதிரட்டப்பட்டனர்.  

## முதலாம் கால கட்டம் (1919 - 1924)
லெனின் தலைமையில் பொதுவுடைமை அனைத்துலகம் உருசியப் புரட்சியை போன்று இதர மேற்குலக நாடுகளிலும், உலகளாவிய நோக்கிலும் நடத்தவதற்கான செயற்பாடுகளில் ஈடுபட்டது.  

## இரண்டாவது கால கட்டம் (1924 - 1928)
லெனின் 1924 ம் ஆண்டு இறக்கிறார். உருசியப் புரட்சி போன்று இதர மேற்குநாடுகளில் நடத்தப்பட்ட முயற்சிகள் தோல்வியில் முடிகின்றன. இசுராலின் அதிகாரத்துக்கு வருகிறார். இவர் சோவியத் ஒன்றித்தில் மட்டும் பொதுவுடைமை என்ற கருத்தை முன்வைக்கிறார். அனைத்துலகப் பொதுவுடைமை என்ற நோக்கத்தில் இருந்து, சோவியத் ஒன்றியத்தின் பாதுகாப்பு என்று நோக்கம் மாற்றம் பெறுகிறது.  

## மூன்றாவது கால கட்டம் (1928 - 1935)
முதலாம் கட்டத்தில் மேற்குலக நாட்டுப் புரட்சிகள் தோல்வி பெறுகின்றன. இரண்டாம் கட்டத்தில் அந்த நாட்டு முதலாளித்துவ சக்திகள் வலுப் பெறுகின்றன. ஆகவே மூன்றாம் கட்டம் தொழிலாளர் புரட்சிக்கான கட்டம் என்ற முழக்கம் முன்வைக்கப்பட்டது. இந்தக் கொள்கையின் கீழ் மிதவாத இடதுசாரிகள் முதன்மை எதிரிகளாக சில பொதுவுடமைக் கட்சிகளால் பார்க்கப்பட்டன. Popular Front கொள்கை 1935 இல் முன்வைக்கப்பட்ட பின்னர், மூன்றாவது காலம் முடிவுக்கு வந்தது.  

## உலகப் பேராயங்களும் அரசியல் பேரவைகளும்

### உலகப் பேராயங்கள்
| நிகழ்ச்சி | நடந்த ஆண்டு | கால அளவு | இருப்பிடம் | பேராளர்கள் |
| --- | --- | --- | --- | --- |

### அரசியல் பேரவைகள்

| நிகழ்ச்சி | நடந்த ஆண்டு | கால அளவு | இருப்பிடம் | பேராளர்கள் |
| --- | --- | --- | --- | --- |

### சார்புள்ள கூட்டங்கள்
| நிகழ்ச்சி | நடந்த ஆண்டு | கால அளவு | இருப்பிடம் | பேராளர்கள் |
| --- | --- | --- | --- | --- |

## அடிக்குறிப்புகள்